પોરબંદરના મહેર યુવાનોની સંસ્થા મહેર શકિત સેના અને ગૌપ્રેમી કુતિયાણાના યુવાનોને એવી માહિતી મળી હતી કે, કુતિયાણા પાસે બોલેરો ગાડીમાં દેવડા નજીકથી બે ગાયોને કતલખાને લઇ જવામાં આવી રહી છે આથી માલ ગામે રહેતા અને કન્સ્ટ્રકશનના વ્યવસાય સાથે સંકળાયેલા શૈલેષભાઇ લખમણભાઇ ઓડેદરા અને કરશનભાઇ કોટડાવાળા સહિત પ્રતાપભાઇ લખમણભાઇ કેશવાલા વગેરે જાગૃત ગૌપ્રેમી યુવાનોએ વોચ ગોઠવી હતી અને બોલેરો ગાડીમાં બે ગાયોને લઇ જવાતી હતી તેનો પીછો કર્યેા હતો અને દેવડા ગામે ભીખુ કારા રબારીના ઘરે આ બન્ને ગાયોને ઉતારી હતી અને બોલેરો વાહનના ડ્રાઇવરનું નામ પુછતા તે કુતિયાણા માંજાપરામાં ૬૬ કે. વી. પાસે રહેતો ભરત અરજન ઓડેદરા હોવાનું ખુલ્યું હતું અને આ બન્ને ગાયો મુળ આગ્રાના તથા હાલ કુતિયાણા રસુલવાડીમાં ભાડાના મકાનમાં રહેતા ફરીદભાઇએ વાહનમાં ભરાવી હોવાનું ભરતે કબુલ્યું હતું.